ગઈકાલે કર્ણાટક વિધાનસભાના પરિણામોમાં ૧૦૪ બેઠકો સાથે ભાજપ સૌથી મોટી પાર્ટી બનીને સામે આવી હતી, જ્યારે રાજ્યમાં સત્તા ભોગવી રહેલી કોંગ્રેસ માત્ર ૭૮ બેઠકો પર સમેટાઈ ગઈ હતી. તો જેડીએસને ૩૭ બેઠકો મળી હતી. આ ઉપરાંત બહુજન સમાજ પાર્ટી અને કર્ણાટક પ્રજ્ઞયસંસ્થા જનતા પાર્ટીને ૧-૧ બેઠક મળી હતી. આ ઉપરાંત અન્ય એક બેઠક અ૫ક્ષના ફાળે ગઈ છે. હવે કોંગ્રેસ-જેડીએસ વચ્ચે ગઠબંધન થઈ જતા ભાજપ દ્વારા હોઠે આવેલો સત્તાનો કોળીયો છીનવાઈ ન જાય, તે માટે એડીચોટીનું જોર લગાવાઈ રહ્યું છે. આજે સાંજ સુધીમાં રાજ્યપાલ કોઈ નિર્ણય લઈ લેશે, તેવી અટકળો થઈ રહી છે.